ประเด็นสำคัญ ของการประชุมของบรรดาผู้นำกลุ่มประเทศ G-20 คืออะไร?
บรรดาผู้นำของกลุ่มประเทศ G-20 กำลังรวมตัวกันอยู่ที่นคร Pittsburgh รัฐเพนซิลเวเนีย สำหรับการประชุมสุดยอดทางเศรษฐกิจ คำถามก็คือ ประเด็นสำ
ปัญหาสำคัญสองเรื่องที่บรรดาผู้นำกลุ่มประเทศ G-20อยากจะหาข้อสรุปในการประชุมครั้งนี้ คือ การออกกฎข้อบังคับ ที่จะใช้ได้ผลมากขึ้นในเรื่องการเงินระหว่างประเทศและรัฐบาลต่างๆ ควรจะระงับหรือยุติการใช้จ่ายเงินเพื่อกระตุ้นเศรษฐกิจได้เมื่อไหร่และอย่างไร ก่อนหน้าการประชุมที่ Pittsburghรัฐมนตรีกระทรวงการคลัง และเจ้าหน้าที่ของบรรดาภาคีกลุ่ม G-20ได้หารือกันมาหลายรอบแล้วเพื่อประเมินความก้าวหน้าในการฟื้นตัวทางเศรษฐกิจต่อรองกันในเรื่องกฎข้อบังคับใหม่ๆ ที่จะควบคุมดูแล ลดความเสี่ยง และป้องกันการล่มสลายของตลาดการเงินในอนาคต อย่างน้อยเท่าที่ตกลงกันได้ในแนวทาง คือการกำหนดให้ธนาคารเพิ่มอัตราเงินสำรองสำหรับเตรียมรับกับปัญหาที่อาจเกิดขึ้นตามมา ถ้าเงินกู้และการลงทุนกลายเป็นหนี้เสียหรือเป็นการสูญเสียขึ้นมา แต่ที่ยังตกลงกันไม่ได้ คือกฎข้อบังคับ ที่จะจำกัดการจ่ายเงินโบนัสเป็นจำนวนมากๆให้กับผู้บริหารธุรกิจ ภาคีของสหภาพยุโรปหรือ EU ต้องการจำกัดจำนวนเงินดังกล่าวอย่างเข้มงวดกวดขัน รัฐมนตรี Christine Lagarde ของกระทรวงการคลังฝรั่งเศส ให้ความเห็นว่าภาคีของอียูจะมุ่งมั่นติดตามเรื่องนี้อย่างใกล้ชิด เพราะกฎข้อบังคับเรื่องการเงินมีความสำคัญมากการให้เงินโบนัสจำนวนสูงอย่างนั้น เป็นเรื่องที่ไม่ถูกต้องและจะปล่อยให้เป็นไปอย่างนั้นต่อไปอีกไม่ได้ ทั้งฝรั่งเศส และเยอรมนีต้องการจำกัดจำนวนเงินโบนัสในขณะที่สหรัฐยังสงนท่าทีเกี่ยวกับเรื่องนี้ กลุ่มผู้เชี่ยวชาญจะมีข้อเสนอแนะในเรื่องนี้ต่อที่ประชุมที่Pittsburgh อีกเรื่องหนึ่งที่สำคัญคือ รัฐบาลควรจะระงับหรือยุติการใช้จ่ายเงินเพื่อกระตุ้นเศรษฐกิจได้เมื่อไหร่ และอย่างไร รัฐมนตรี Xie Xuren ของกระทรวงการคลังของจีนให้ความเห็นว่า ยังเร็วเกินไปที่จะทำเช่นนั้น นักวิจัย John Kirton ของ สถาบันวิจัย G-20 Research Group ในแคนาดาให้ความเห็นว่า จีนต้องการใช้จ่ายเงิน เพื่อกระตุ้นเศรษฐกิจต่อไปเพราะต้องการเพิ่มการส่งออก และสร้างงานให้กับชาวไร่ชาวนา ที่เข้าไปแสวงหางานตามเมืองใหญ่ในประเทศเป็นการป้องกันการจลาจล และสร้างเสถียรภาพทางสังคมซึ่งอาจท้าทายรัฐบาลทางการเมืองได้ นักวิเคราะห์ Ted Truman แห่งสถาบัน Peterson บอกว่าการประสานงานระหว่างประเทศ มีความสำคัญยิ่ง นักวิเคราะห์ผู้นี้ให้ความเห็นว่าถ้ามีวิกฤติการณ์เกิดขึ้นในเกาหลี ผลกระทบจะกระจายไปทั่วโลกถ้ามีวิกฤติการณ์เกิดขึ้นในบราซิล ผลกระทบจะกระจายไปทั่วโลก และก็ได้เห็นกันมาแล้วว่าเมื่อเกิดวิกฤติการณ์ขึ้นในสหรัฐ ทั่วโลกได้รับความกระทบกระเทือน แม้นักวิเคราะห์ส่วนใหญ่ไม่คิดว่าการประชุมสุดยอดที่ Pittsburghครั้งนี้จะมีข้อตกลงที่สำคัญ แต่นักวิจัย Claude Barfield แห่งสถาบันAmerican Enterprise ที่กรุงวอชิงตันเชื่อว่า จะมีผลกระทบในทางบวกเกิดขึ้น นักวิเคราะห์ผู้นี้เชื่อว่า จะมีผลกระทบทางจิตวิทยาเกิดขึ้นและอย่างที่ได้เรียนรู้กันในช่วงสองปีที่ผ่านมาว่าจิตวิทยามีความหมายเป็นอย่างมากต่อตลาด และตลาดยอมรับความมั่งคั่ง กลุ่มประเทศ G-20 รวมกันแล้วมีผลผลิตทางเศรษฐกิจเท่ากับ 80%ของผลผลิตทั้งหมดในโลก และรวมจำนวนประชากรทั้งหมด เท่ากับสองในสามของประชากรโลก